
Skabelon: Orientering om behandling af personoplysninger 

Kære [Navn]

Plan- og Landdistriktsstyrelsen skal orientere dig om, at styrelsen har modtaget oplysninger om dig. 
Efter databeskyttelsesforordningen[footnoteRef:1] skal vi give dig en række oplysninger, når vi modtager oplysninger om dig fra andre.  [1:  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF. Af artikel 14, stk. 1, fremgår det, at den dataansvarlige skal give den registrerede en række oplysninger, når personoplysninger ikke indsamles hos den registrerede.] 

Styrelsen skal give dig oplysninger om følgende: 
1. Vi er den dataansvarlige — hvordan kontakter du os?
1. Kontaktoplysninger på databeskyttelsesrådgiveren
1. Formålene og retsgrundlaget for behandlingen af dine personoplysninger
1. Kategorier af personoplysninger
1. Modtagere eller kategorier af modtagere
1. Overførsel til modtagere i tredjelande, herunder internationale organisationer
1. Hvor stammer dine personoplysninger fra?
1. Opbevaring af dine personoplysninger
1. Dine rettigheder
1. Klage til Datatilsynet

På de følgende sider finder du en uddybning i forhold til de oplysninger, vi skal give dig.
Dette brev er alene til orientering. Du behøver ikke at foretage dig noget, og du mister ingen rettigheder ved ikke at læse oplysningerne. 
Har du spørgsmål, er du velkommen til at kontakte os. Du kan se vores kontaktoplysninger på de følgende sider. 
Med venlig hilsen 
Plan- og Landdistriktsstyrelsen 

Sådan behandler vi dine personoplysninger
[Tekst markeret på denne måde skal udfyldes i forhold til den konkrete sag, jf. eksemplerne. Slet tekst, der ikke er relevant, samt alle gule markeringer og kantede parenteser fra den endelige udgave.]
1. Vi er den dataansvarlige – hvordan kontakter du os?
Plan- og Landdistriktsstyrelsen er dataansvarlig for behandlingen af de personoplysninger, som vi har modtaget om dig. Du finder vores kontaktoplysninger nedenfor.

Plan- og Landdistriktsstyrelsen 
Carsten Niebuhrs Gade 43
1577 København V
plst@plst.dk 
CVR-nr.: 42125741
Telefon: 3330 7010

2. Kontaktoplysninger på databeskyttelsesrådgiveren 
Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver.

Du kan kontakte vores databeskyttelsesrådgiver på følgende måder:

På e-mail: databeskyttelsesraad@km.dk
Ved brev: By-, Land- og Kirkeministeriet, Frederiksholms Kanal 21, 1220 København K, Att.: Databeskyttelsesrådgiveren.


3. Formålene med og retsgrundlaget for behandlingen af dine personoplysninger
Vi har modtaget eller indhentet oplysninger om dig i forbindelse med [f.eks.: en borgers henvendelse til styrelsen/din ansøgning /din klage over Ankestyrelsen/den sag du har indbragt for kommunaltilsynet]. 

Formålet med, at vi registrerer oplysningerne og eventuelt udveksler oplysninger med andre, er at kunne behandle en sag i styrelsen korrekt, herunder give et meningsfuldt svar. 

Vi indhenter kun personoplysninger, hvis det er sagligt og nødvendigt for at kunne behandle sagen. Der er i givet fald tale om helt almindelige arbejdsgange i forbindelse med vores sagsbehandling. 

Vi indhenter ikke flere oplysninger end nødvendigt.

Retsgrundlaget for vores behandling af dine oplysninger følger af:

[Indsæt det relevante, f.eks.:

· Kapitel VII i lov om kommunernes styrelse (indenrigs- og boligministerens tilsyn). [anvendes i tilsynssager, hvor vi indhenter oplysninger fra andre myndigheder]
· Behandlingen er nødvendig for, at styrelsen kan overholde en retlig forpligtelse, jf. databeskyttelsesforordningens artikel 6, stk. 1, litra c. [ved almindelige personoplysninger, jf. pkt. 4 nedenfor].
· Behandlingen er nødvendig af hensyn til en opgave i samfundets interesse eller offentlig myndighedsudøvelse, jf. databeskyttelsesforordningens artikel 6, stk. 1, litra e [ved almindelige personoplysninger, jf. pkt. 4 nedenfor].
· Behandlingen er nødvendig af hensyn til væsentlige samfundsinteresser, jf. databeskyttelsesforordningens artikel 9, stk. 2, litra f og artikel 9, stk. 2, litra g, jf. databeskyttelseslovens § 7, stk. 4 [ved følsomme personoplysninger, jf. pkt. 4 nedenfor].
· Behandlingen er nødvendig for varetagelsen af myndighedens opgaver, jf. databeskyttelsesforordningens artikel 10 og databeskyttelseslovens § 8, stk. 1 og 2. [ved oplysninger om strafbare forhold, jf. pkt. 4 nedenfor]
· Behandling af oplysninger om personnummer sker med henblik på entydig identifikation, jf. databeskyttelseslovens § 11, stk. 1.

4. Kategorier af personoplysninger 
Styrelsen behandler følgende kategorier af personoplysninger om dig: 

[Indsæt det relevante (uanset, om oplysningerne stammer fra den registrerede eller fra andre), f.eks.:

Almindelige personoplysninger: 
· Eksempelvis oplysninger om dit navn og de kontaktoplysninger, vi har modtaget. [almindelige personoplysninger er alle personoplysninger, der ikke er omfattet af nedenstående særlige kategorier]

Særlige kategorier af personoplysninger:
· Eksempelvis helbredsoplysninger og oplysninger om politisk overbevisning. [Her anføres i givet fald følsomme oplysninger, som er: oplysninger om race eller etnisk oprindelse, politisk, religiøs eller filosofisk overbevisning, fagforeningsmæssigt tilhørsforhold, genetiske data, biometriske data med det formål entydigt at identificere en person, helbredsoplysninger, oplysninger om seksuelle forhold eller seksuel orientering, oplysning om lovovertrædelser].

5. Modtagere eller kategorier af modtagere 
Vi videregiver eller overlader kun personoplysninger, hvis det er sagligt og nødvendigt for at behandle en sag i styrelsen. Der er tale om helt almindelige arbejdsgange i forbindelse med vores sagsbehandling.

Hvis vi f.eks. skal indhente yderligere oplysninger fra andre offentlige myndigheder for at kunne behandle en sag, kan det være nødvendigt at videregive personoplysninger for, at den anden myndighed kan give de rigtige oplysninger.

Hvis vi efter forvaltningslovens regler skal foretage en høring af en anden part, vil vi normalt kunne videregive alle oplysninger i sagen til parten.

Hvis vi afslutter sagen med en udtalelse eller en afgørelse, vil resultatet blive meddelt dem, som sagen har været rettet imod. Det kan f.eks. være dig selv, offentlige myndigheder eller andre parter i sagen.

Hvis vi modtager en anmodning om aktindsigt i den sag, som dine oplysninger indgår i, skal vi normalt videregive oplysningerne, medmindre oplysningerne er fortrolige.
 
Det kan derfor være nødvendigt at videregive dine personoplysninger til følgende kategorier af modtagere:

[Indsæt det relevante, f.eks.:

· Andre offentlige myndigheder, f.eks. en kommune, Ankestyrelsen eller et andet ministerium
· En part eller interessent i sagen
· En ansøger om aktindsigt
· Styrelsens databehandlere, f.eks. leverandører af it-systemer]


6. Overførsel til modtagere i tredjelande, herunder internationale organisationer
[Hvis dette afsnit ikke er relevant, anføres følgende: 

Vi overfører ikke dine personoplysninger til modtagere uden for EU og EØS.

Hvis dette afsnit er relevant, udfyldes følgende: 

Vi vil overføre dine personoplysninger til modtagere uden for EU og EØS. Det drejer sig om [indsæt modtagere i tredjelande], som er beliggende i [indsæt tredjelande]. 


7. Hvor stammer dine personoplysninger fra? 
Hvis du selv har henvendt dig til styrelsen, har vi de personoplysninger, du selv har givet os.

Hvis sagen er indbragt for styrelsen af en anden part eller en myndighed, er der tale om oplysninger, som parten eller myndigheden mener, har betydning for sagens behandling.

En (anden) part i sagen kan eventuelt også indsende yderligere oplysninger om dig, som parten mener, har betydning for sagens behandling. 

Vi vil altid foretage vores egen vurdering af, om oplysningerne har en sådan betydning eller ej.

Endelig har vi i nogle tilfælde brug for at indhente flere oplysninger end dem, som vi allerede har modtaget, for at kunne behandle sagen korrekt eller give et meningsfuldt svar. 

[Man bør som udgangspunkt give så konkret information som muligt om, hvilken kilde personoplysningerne hidrører fra, og eventuelt hvorvidt de stammer fra offentligt tilgængelige kilder. Der kan tages udgangspunkt i nedenstående eksempler – irrelevant tekst slettes, og gul markering fjernes:

Vores kilder til dine personoplysninger:

· X Kommune
· X-ministeriet
· Ankestyrelsen
· Online-kilder, herunder xxx
· En borger]

8. Opbevaring af dine personoplysninger 
Som offentlig myndighed har vi pligt til at journalisere ind- og udgående post efter offentlighedslovens regler. 

Sager overføres til Rigsarkivet efter arkivlovens regler og Statens Arkivers bestemmelser herom. 

Plan- og Landdistriktsstyrelsen vil i en periode efter afslutningen af den journalperiode, hvori sagen er afsluttet og overført til opbevaring i Rigsarkivet, jf. ovenfor, fortsat have adgang til i relevant omfang at søge oplysningerne frem i en historisk udgave af journalperioden.


9. Dine rettigheder 
Du har efter databeskyttelsesforordningen en række rettigheder i forhold til vores behandling af oplysninger om dig.

Hvis du vil gøre brug af dine rettigheder, skal du kontakte os.

Ret til at se oplysninger (indsigtsret)
Du har ret til at få indsigt i de oplysninger, som vi behandler om dig, samt en række yderligere oplysninger.

Ret til berigtigelse (rettelse)
Du har ret til at få urigtige oplysninger om dig selv rettet.

Ret til sletning
I særlige tilfælde har du ret til at få slettet oplysninger om dig. Retten til sletning af oplysninger hos offentlige myndigheder er begrænset på grund af reglerne om journalisering og arkivering.

Ret til begrænsning af behandling
Du har i visse tilfælde ret til at få behandlingen af dine personoplysninger begrænset.

Ret til indsigelse
Du har i visse tilfælde ret til at gøre indsigelse mod vores ellers lovlige behandling af dine personoplysninger.

Du kan læse mere om dine rettigheder i Datatilsynets vejledning om de registreredes rettigheder, som du finder på www.datatilsynet.dk. 

10. Klage til Datatilsynet 
Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. 

[bookmark: _GoBack]Du finder Datatilsynets kontaktoplysninger på www.datatilsynet.dk.

